شعــدهــا ويـاي هـالـدنيــا وشلهــــا
بشفـرة تبضّــع جـروحــي وأشلهـــا
إعلى جتفي جبـال أحملهـا وأشيلهــا
لجـن مـاأحمــل فراكــك عليــــه
اجيت اطلب النخوه من نخوتک
لگيتک يمي حاضر من نخيتک
اذا يسالني سائل من اخوتک
اگولن انته اخوي اوهاي هيه
خيالکساکن ابعيني ولاراح
وعگبک ماسفت ونسه ولاراح
يريت العگل شت مني ولاراح
غالي او فرگتک تصعب عليه
تاه البيت من عندي وشطرة
وهاك اخذ الكلب بيدك وشطرة
بين الروح خيرني وشطرة
كلت الشطرة هية الروح بية
تمرضت وصعد مرضي علا شفاي
وطب لندن فلا يكدر عله شفاي
حبيبي من تحط شفتك عله شفاي
اطيب و كل مرض ما يضل بيه
أهيم لشوفتج باليوم"مرتين"
تين وماشفت بالتين"مر تين"
المثلج عنده مايحتاج"مرتين"
على العوبه العرس موعل بليه
صعدنة وما وصل واحد ونالاك
وحبيبي شلون اقنعنك ونالاك
اذا مكتوب الية انت وانا لك
وربك ما تفرقنة المنية
شعجب شعرك يشيب الشيب لوشاب ........
.... شعمل شايب اظن اشلون لوشاب ...
شفت هواي شد عيناي شال الراي جبينك بالشمس لوشاب
يشع اشعاع يوصل للثريااااااا
بعدني وياك بالعشره و لا زال
وكلبي ما يحب غيرك و لا زال
تراني صادق بحجيي و لازال
محبتك بالكلب غصبن عليه
يصاحب طال الهجرمرعلينة
وحتى الزاد بعدك مرعلينة
اذابعدك تحبنة مر علينة
تعال وكروة التكسي علينة تحياتي
أحبك أنت أنه موش ثاني
واحبك من جديد بعمر ثاني
واذا روحي تحل بجسد ثاني
بيك انت تحل ونتعايش سويه
يون كلبي اعله خله ونته هزني
لجن خله غدرني وانتهزني
تجوع الناس تاكل وانته هزني
اتصاقط رطب وابلا هويه
مرتب ماشفت مثلك ولا صاك
منهو الغيرك عني ولاصاك
عمري مكتلت واحد ولا صاك
بس لجلك اصك روحي بديه
وحق اهل الوفه والملح والزاد
الكرم أفضل معاني الشيم والزاد
حلالي ما يهمني النقص والزاد
تهمني الناس شتسولف عليه
الاحبهة طيب تسميني ومكروه
وادعي الالم ميمسج ومكروه
غصب كلبي يحبنك ومكروه
وارضة بيك يالما ترضة بية
شكد بعيد الدرب مابين سكتي وسكته
واتمنى اليا بجه حبيبي انا ابوسه وسكته
واني خلصت حبي بس نظرة وسكته
وسكتت واخاف السكته أطول بيه| بقلمي
انا قلبي مو جبل وطاح اكبر
وعليك القلب صاح الله اكبر
حبيبي وعيونك غلاتك عندي اكبر
من غلات روحي عليه |بقلمي
أظل لاوين أسولف ضيم وأحشي
وعكبكم جنة الفردوس وحشي
أذا حمزه أنكتل بايدين وحشي
ألف وحشي بهواكم صار اليه
تنخه تريد اجيك اليوم بالحال
وانت اعرف حبيب الروح بالحال
تدري لو غبت شيصير بالحال
احس لا حول الي ولا حيل بيه
ردت روحي ويروحك دوم يصفن
ودموعي عليك ما ضن يوم يصفن
تكول الناس هذه شبيه يصفن
ما تدري بغرامك لعب بيه
افرح لوشفت وجهك وسر بي
وحبك ثابت بكلبي وسر بي
شماطال الدرب امشيه واسر بي
واجيب الروح لعيونك هديه
حبيبي من الهوى نصلي ونصلاك
وواجب نعتني شخصك ونصلاك
نص مهجتي الي ونص لاك
وثلثين العقل والباقي اليه
اكتبلي اشما ردت تكتب وردلك
بساتين بوسط روحي ورد لك
اغيب وابتعد وازعل وارد لك
لان الكلب بيدك مو بديه
لبس وردي وجماله مرداي
لمحني بطرف عينه مرداني
سالني شلون حالك مرداني
يسال وسجاجينه اتفوت بيه
بحر ودي شصيرا ماي يقارب
ردت قربة ورجيتة ماي يقارب
شاكلك زعل مني ما يقارب
دقيقة بهل دقيقة صار بية
ياما فرشت لاحبابي وغطيت
تعبت ماحصلت كلشي وغطيت
عليه تامروا كلهم وغطيت
شلون احباب تتأمر عليه
عليك ألقيت حجة وألقيامة
وياما براسك أقرة وألقيامة
تدري ألحشر شنهي وألقيامة
ألقيامة وألحشر زعلك علية
أحب نيران من حبك دفني
وأموت وأحيا لوجفك دفني
تريد آني آخذك منك دفني
إبدمي تدور شيلزمك بدية
رهن شورك يشاعرنا واعينك
ولا ترمش احاسيسك وعينك
رمز للخوّه انت اتظل وعَينك
امير الطيب والود والحمية
الك خبره بعذابي انت والك فن
كتلتني وحظّي بفراگك ولك فان
اشگ اللحد لو تگرب والاكفان
وتعود الروح يالغالي اليه
ترف بوّل هواكم عال علتني
اوسط درب المحبه عل علتني
بنهاية درب حبك عل عَلَتني
جفوف الموت,, ماتدناهه اديه
لان ماريــــــــد اشوفك يوم حزني
وتدري ابسيف هجرك ولك حزني
كلبك انت وحـــــــدك الي حزني
و (حيازه وحمل) سلمتك بديه
لو راسا تكلي ارجــوك هدنه
وتعاركني وتــريد انوب هدنه
ولك والله العشك وياك هدنه
مريض انه تعال اسال عليه
لــــــــو تذكر رباي وياك والعن
ولا تنغر على اللي بيك والعن
فرضنا لــــو اسبك حيل والعن
مريض انه تعال اسال عليه
وشوف اشلون حالي منتسلني
ولكن سيف صــــدك منتسلني
الدمع يغلــب جوابي منتسلتي
اضحك بالجذب غصبن عليه
أنـا بحبـك أبـد مـايـوم غشيـت
وعـن كـل البنـات النظـر غشيـت
گعـدت يمـه وعليـه بسكـوت غشيـت
وگـف صـاح المـدرس غـش عليـه
اكت دمعي التريدة هسه اكت لك
وتريد لساني يسكت؟ هالستكلك
اذا متكول احبك؟ هسه اكتلك
واكوم انوب اكتل روحي بدية
ليش الناس بيه اللوم يلتام
يالوجهك مثل ضوه البدر يلتم
جرح السيف لابد يوم يلتم
ويظل جرح اللسان يفور بيه
بعدكم كمت اسوي النوح وجبات
ولاخلي دليلي يهيم ويبات
الحزن وياي طول الليل ويبات
بفراشي ويسولفلي عليه
احبابي اعيوني راحت من اجلكم
وجل الدنيا كله من اجلكم
ياهي الي حرفكم منهو جلكم
وكطع حبل الوصل منكم عليه
حلو عيون وعيونه سماوي
بي مفتون والهيئه سماوي
جمال البيه يهل الوادم سماوي
ليل الناس وبنصه الكمر هيه
اذا رايح حبيبي الف بايات
وطش ماي وانشر الك بايات
ومركضه الصعود ايصير بايات
اخاف اطيح وما منك رجيه
من شطه مامش صيد بس ماي
واشتم اللي نهاني الصيد بسماي
واريد اللي خله العرش بسماي
اصيده بيوم وتجيني المنيه
دومي فانوس لدروبك وشعلة
وليمسك ابية احركنة وشعلة
اخبرك الاسود صار شعلة
منشوفة تغور الكاع بية
عيونك تصيب الگلب بسهام
يلي ابد ماشفت بهواك بسهام
انا طير المهاجر بالفضاء بسهام
اشوفك وانا تايه بالبريه
على ضيم الهوى ياروح علمي
وبيها ارفعت اني اليوم علمي
اسالتها المستوى وتكول علمي
بخامس باء يالتسال عليه
يعاذل نار شوكَي هل تمسني
إهديني الشوف حبي والتمسني
بجه من مد يمينه والتمسني
لكَاني نفس ما مش جسد بيه
أهل هل وكت بالك تمن بيهم
إدنان وعيب يحصل تمن بيهم
ثلاث من الخصايل تمن بيهم
الجذب والفتن والشوفة الردية
وحك التين والزيتون والمن
اجروحي الطابن امن اسنين ولمن
السدر والجفن والكافور والمن
كَبل طرت الفجر يسرون بيه
ردت خده ابوسه جفل ماراد
الغده حبه لعند احشاي مارد
لون مصباح وانه البيه مارد
اصير بحدمته بس يرحم اشويه
شجيت انه وجريت الدمع منهال
وحنيت الضلع يوم الصاح منهال
صحت ويلاه يا ويلادي منهال
عليكم صحت وين الي يجاوب عليه
ديخويه الضمه نار احرگت يوفـي
عرفنه اللى يواعـد وعد يوفـي
حاشاه العـزيز ايخون يوفـي
ابن امي نفس نهض ا ليـه
شكول للحر ما واحد نجلهـا
وچم حره انچتل باالعراق نجلها
المدينه ما نحب نوصل نجلها
نريد انخيم بـوادي الـمنيه
وحك من عذب اكليبي وسله
اسنين انطيت من عمري وسله
الوكت يلعب علي طوبه وسله
الهدف غيري وانه الشوتات بيه
يروحي امن الحزن كفي ونالي
لان محد منه احبابي ونالي
السعاده صارت الغيري ونالي
البواجي وغير ضحكتهم عليه